fi fi fi sv fi fi fi fi sv fi fi fi fi de fi fi fi fi fi fi fi fi fi fi fi fi fi fi fi sv fi fi fi fi fi fi da fi fi fi fi fi fi fi fi es es es tr en fi fi fi en fi fi fi fi fi fi en en fi fi sv fi fi en en en en en en en en en fa en en en en en en en en fi fi fi fi fi
Mittarit ja menetelmät – hyvä renki vai huono isäntä? - THL-blogi
Avaa haku Sulje haku Avaa valikko Sulje valikko
Jaa somessa Jaa Facebookissa Jaa Twitterissä Jaa LinkedInissä Jaa WhatsAppissa
Muuttuvassa sosiaali- ja terveydenhuollon toimintakentässä on sekä perheiden että yhteiskunnan kannalta yhä tärkeämpää nostaa esiin ajantasaisia näyttöön perustuvia lasten, nuorten ja vanhempien terveyteen ja hyvinvointiin liittyviä mittareita ja työmenetelmiä. Olemme havainneet, että niitä ei välttämättä edelleenkään tunneta riittävästi tai osata ottaa käyttöön asianmukaisella tavalla.
Aitoa kohtaamista ei voi korvata millään
Lapsen, nuoren ja vanhempien tilanne ja tuen tarve ratkaisevat, mitä mittaria tai menetelmää kannattaa hyödyntää. Jotta tilanteesta saadaan kattava käsitys, vaatii se aina työntekijältä pysähtymistä ja kuuntelemista.
Yksittäistä asiakastilannetta ei saa kuormittaa monen eri mittarin ja menetelmän käytöllä, koska tuolloin kaikkein arvokkain ja haavoittuvin, aito kohtaaminen, kärsii. Jokaisella tapaamiskerralla täytyy olla aikaa kysyä ja keskustella asiakkaan kuulumisista. Lapselle, nuorelle ja vanhemmille tulee taata mahdollisuus keskustella ja kysyä heille ajankohtaisista ja mieltä askarruttavista asioista.
Lapsen ja perheen edun kannalta on ensisijaisen tärkeää, että avun ja tuen tarpeet voi tuoda luottamuksellisesti esiin ja niihin vastataan oikea-aikaisesti ja viiveettä. Toisinaan työntekijälle voi keskustelujen ja havaintojen perusteella syntyä huoli lapsen tai vanhemman tai koko perheen tilanteesta ennen kuin asiakas itse ottaa asian puheeksi. Pelkän seurannan sijasta asianmukainen mittari oikein käytettynä antaisi työntekijälle lisätietoa jo heti alkuvaiheessa tarvittavien jatkotoimien käynnistämiseksi. Työmenetelmien riittävän varhainen käyttöönotto puolestaan saattaa ehkäistä ongelmien kehittymisen vakavammaksi häiriöksi.
Moni menetelmä soveltuu peruspalveluihin
On olemassa jo paljon tutkimusnäyttöä varhain toteutettujen psykososiaalisten interventioiden suotuisasta vaikutuksesta lapsen sekä koko perheen hyvinvointiin, perheen vuorovaikutukseen ja ongelmien ylisukupolvisen kierteen katkaisemiseen. Monia työmenetelmiä voidaan käyttää tuloksekkaasti jo sote-palveluiden perustasolla muun muassa neuvoloissa, sekä muissa lapsi- ja perhepalveluissa, esimerkiksi kouluissa ja varhaiskasvatuksessa. Näin vähennetään erityis- ja vaativan tason palvelujen kuormitusta.
Sekä tutkimusnäytön että käytännön työntekijöiden kokemuksen mukaan vanhempien keskeisiä tuen tarpeita ovat jaksamiseen, parisuhteeseen ja perheen vuorovaikutukseen liittyvät asiat. Näiden teemojen puheeksi ottamiseen ja varhaiseen tunnistamiseen jo peruspalveluissa tarvitaan yleiseen käyttöön soveltuvia luotettavia ja vaikuttavaksi arvioituja mittareita ja työmenetelmiä.
Tutkitusti toimivien mittareiden ja hoitomenetelmien valtakunnallinen hyvä saatavuus ja käytännön työhön juurtuminen on varmistettava sosiaali- ja terveyspalveluiden murroksen keskellä.
Saatavilla tietoa mittareiden ja menetelmien käytöstä ja soveltuvuudesta
Tietoa kehitettyjen mittareiden ja työmenetelmien luotettavuudesta ja soveltuvuudesta eri käyttötarkoituksiin on käyttöönoton kynnyksen madaltamiseksi koottu viime vuosina yhteen mm. seuraaville sivustoille:
Toimia-tietokanta (www.toimia.fi) on toimintakyvyn mittaamisesta ja arvioinnista kiinnostuneille asiantuntijoille ja ammattilaisille tarkoitettu verkkosivusto, jota ylläpitää Terveyden ja hyvinvoinnin laitos. Tietokannassa on tällä hetkellä asiantuntijoiden arvioimana kuusi lasten ja nuorten toimintakyvyn mittaria, esimerkiksi Leikki-ikäisen lapsen neurologisen kehityksen arvioinnin menetelmä LENE ja lasten ja nuorten terveyteen liittyvän elämänlaadun arviointiin tarkoitettu mittari KINDL-R.
Kasvun tuki (www.kasvuntuki.fi) on ammattilaisille suunnattu tietolähde vaikuttaviksi arvioiduista työmenetelmistä lasten ja perheiden tukemiseksi. Palvelusta löytyvät esimerkiksi Varhaista vuorovaikutusta tukeva haastattelu VaVu ja Toimiva lapsi & perhe -menetelmäperheeseen kuuluvat Lapset puheeksi -keskustelu ja -perheinterventio sekä Vertti-vertaisryhmät.
Tuovi Hakulinen forskningschef Kunskapsledning och medskapande, THL
Taina Laajasalo johtava asiantuntija Erityispalvelut, THL
Ulla Korpilahti kehittämispäällikkö Hyvinvoinnin ja terveyden edistäminen, THL
Jaa somessa Jaa Facebookissa Jaa Twitterissä Jaa LinkedInissä Jaa WhatsAppissa
Sähköpostiosoitettasi ei julkaista. Pakolliset kentät on merkitty *
Tallenna nimeni, sähköpostiosoitteeni ja kotisivuni tähän selaimeen seuraavaa kommentointikertaa varten.
THL-blogissa asiantuntijamme ottavat kantaa ajankohtaisiin aiheisiin, tulkitsevat yhteiskunnallisten ilmiöiden merkityksiä sekä esittävät uusia näkemyksiä ja ratkaisuehdotuksia. THL:n kannan esittää laitoksen johto. Blogia ylläpitää THL:n viestintäyksikkö.
Evästeet auttavat meitä kehittämään verkkopalveluamme ja parantamaan sen sisältöjä ja saavutettavuutta. Osa evästeistä on välttämättömiä, jotta sivut toimivat oikein. Voit palata asetuksiin myöhemmin Tietoa sivustosta -sivulla. Hallinnoi evästeasetuksiasi.
Evästeet auttavat meitä kehittämään verkkopalveluamme ja parantamaan sen sisältöjä ja saavutettavuutta. Osa evästeistä on välttämättömiä, jotta sivut toimivat oikein. Voit hyväksyä kaikki evästeet tai vain välttämättömät.
Osa evästeistä on välttämättömiä, jotta sivut toimisivat tarkoitetulla tavalla. Välttämättömiä evästeitä hyödynnetään esimerkiksi toiminnallisuuksissa, joissa käyttäjä tekee valintoja, kuten evästesuostumusasetukset. Välttämättömät evästeet tallentuvat selaimeesi automaattisesti, kun käytät verkkopalvelua, emmekä pyydä niiden käyttöön erikseen suostumustasi. Välttämättömät evästeet säilyvät selaimessasi enintään vuoden ajan.
This cookie is set by GDPR Cookie Consent plugin. The cookie is used to store the user consent for the cookies in the category "Analytics".
The cookie is set by GDPR cookie consent to record the user consent for the cookies in the category "Functional".
This cookie is set by GDPR Cookie Consent plugin. The cookies is used to store the user consent for the cookies in the category "Necessary".
This cookie is set by GDPR Cookie Consent plugin. The cookie is used to store the user consent for the cookies in the category "Other.
This cookie is set by GDPR Cookie Consent plugin. The cookie is used to store the user consent for the cookies in the category "Performance".
The cookie is set by the GDPR Cookie Consent plugin and is used to store whether or not user has consented to the use of cookies. It does not store any personal data.
Sivustolla on käytössä Google Analytics -ohjelmalla tehtävä sivuston kävijäseuranta. Google Analyticsin evästeiden tallentamia tietoja ovat esimerkiksi mitä kautta käyttäjät sivulle tulivat (hakukone, suora linkki tms.), millä sivuilla käyttäjät kävivät ja kuinka pitkään käyttäjät sivuilla olivat.